Aldo van Eyck

miniatura|Van Eyck con Simon Vinkenoog
**Aldo van Eyck** nado en Driebergen o 16 de marzo de 1918 e finado en Loenen aan de Vecht o 14 de xaneiro de 1999, foi un arquitecto holandés considerado un pai do estruturalismo arquitectónico.

## Biografía 
Fillo do crítico e filósofo Pieter Nicolaas van Eyck. O seu irmán Robert Floris foi artista e restaurador de arte.

Van Eyck estudou primeiro na Real Academia de Belas Artes da Haia, e de 1938 a 1942 no Instituto Federal Suízo de Tecnoloxía de Zúric, onde entrou en contacto coa vangarda internacional. Traballou como empregado na oficina de desenvolvemento urbano da empresa de servizos públicos de Ámsterdam até que fundou o seu despacho de arquitectura en 1951. Foi un teórico e impulsor dos espazos intermedios e dos lugares públicos adicados a nenos, aos que consideraba *a alegría das vilas e cidades*. Entre 1947 e 1978 construíronse arredor de 730 parques infantís segundo os seus deseños en Ámsterdam, incluíndo os da urbanización de Jeruzalem.

En 1960 rematou o seu primeiro edificio importante, o Orfanato Municipal de Ámsterdam. Considérase unha obra clave do estruturalismo, reformada en 2014 e catalogada como monumento histórico. Seguiron outros edificios significativos da cidade.

Van Eyck foi editor da revista de arquitectura *Forum* de 1959 a 1963 e tivo unha grande influencia na arquitectura holandesa. Como cofundador do *Team Ten*, desempeñou un papel importante no Congreso Internacional de Arquitectura Moderna (CIAM). De 1966 a 1984 foi profesor na TU Delft.

Tamén estivo activo en Alemaña: en 1971 creou a galería Schmela, o primeiro edificio da RFA construído en estilo do estruturalismo. En 2013, dedicáronlle unha exposición a Aldo van Eyck en Renania. En 1990 recibiu a Medalla de Ouro do RIBA e tamén a Condecoración de Honra de Austria para a Ciencia e a Arte.

A partir de 1982 van Eyck traballou xunto coa súa muller Hannie e proxectaron, entre outras cousas, os edificios de oficinas da Axencia Espacial Europea en Noordwijk e o edificio de Trípoli en Ámsterdam.

## Edificios 
* 1957 - 1960: Orfanato Municipal en Ámsterdam
* 1965 – 1966: Sculpture Pavilion, exposición Sonsbeek en Arnhem (demolida despois da exposición)
* 1968 - 1970: Igrexa Católica na Haia 
* 1968, 1974, remodelación casa Martin Visser en Bergeijk 
* 1971: Edificio residencial e galería de Galerie Schmela en Düsseldorf 
* 1975 - 1979: Hubertusheim en Ámsterdam 
* 1984 – 1989: edificio de oficinas para ESTEC en Noordwijk 
* 1990 – 1994: *complexo de Trípoli* en Ámsterdam,
* 1997: Novo edificio para o Tribunal de Contas da Haia

## Galería 

Orphanage-1a.Aldo van Eyck.jpg|Burgerweeshuis, Amsterdam (foto aérea)
Overzicht gedeelte linker zijgevel en gedeelte voorgevel - Amsterdam - 20356964 - RCE.jpg|Burgerwees House, Amsterdam (1960)
Overzicht - Bergeijk - 20396830 - RCE.jpg|House Visser, Bergeijk (1968)
Pastoor van Arskerk Den Haag (1.1).jpg|Pastoor van Arskerk, A Haia (1970)
Haus Mutter-Ey-Strasse 3 in Duesseldorf-Altstadt, von Nordosten.jpg|Schmela House, Düsseldorf (1971)
Tripolis300.jpg|Trípoli, Ámsterdam (1994)
Rekenkamer achterkant.JPG|Tribunal de Contas da Haia (1997)
ESTEC_aerial_shot_ESA292679.jpg|Vista aérea da ESTEC
Sandbox+globe.jpg|Aldo van Eyck deseñou centos de parques infantís para Amsterdam, incluído este en Osdorp
2020_The_rainbow_is_my_colour_(6).jpg|Mobiliario urbano integrando vexetación, en Amsterdam
2020_Kramatweg_Tunnel_I_(4).jpg|Un dos equipos de escalada que Van Eyck deseñou para os parques infantís.
Vondelpark_West,_zitjes_en_iglo.jpg|Engels Igloo. En 2013, o Rijksmuseum recolocou seis tipos de deseño de Van Eyck nos xardíns como material artístico e de xogo.

## Notas 
## Véxase tamén 
### Outros artigos 
* Axencia Espacial Europea (ESA)
### Ligazóns externas 
* Centro Tecnolóxico da ESA (European Space Agency) en Noordwijk  
* Aldo van Eyck en Architectuur.org
* Aldo van Eyck. En: arco INFORME  (Breve biografía e lista de proxectos)
* Os parques infantís de Aldo van Eyck, Neue Zürcher Zeitung, 17 de xullo de 2002
* Biblioteca ETH Termo de busca: van Eyck Hertzberger – Termo de busca: van Eyck Lüchinger